Defnyddio’r Canfyddwr Cyllid Busnes Cymru

Mae’r **Canfyddwr Cyllid** yn eich galluogi i chwilio am grantiau, benthyciadau a chyllid y gall eich busnes fod yn gymwys ar eu cyfer.

# Chwilio am gyllid

Er mwyn cychwyn chwilio, cyflwynir nifer o gwestiynau ynglŷn â’ch busnes a’ch anghenion o ran ariannu. Mae’r cwestiynau hyn wedi eu cynllunio’n benodol er mwyn helpu i wneud yn siŵr bod canlyniadau’r chwiliad yn berthnasol a defnyddiol.

Bydd canlyniadau’r chwiliad yn fwy penodol po fwyaf o gwestiynau y byddwch yn eu hateb ynglŷn â’ch busnes a’ch anghenion cyllid.



## Ynglŷn â’ch fusnes

***Beth yw strwythur eich busnes***

Mae’r cwestiwn cyntaf yn gofyn i chi ddarparu gwybodaeth ynglŷn â pha fath o fusnes sydd gennych chi a’i strwythur cyfreithiol. Cliciwch **Select** a rhowch dic yn y blwch ger bob opsiwn perthnasol. Cliciwch **OK** pan fyddwch yn fodlon gyda’ch detholiad.

***Pa fath o fusnes sydd gennych***

Mae’r ail gwestiwn yn gofyn i chi ddarparu gwybodaeth ynglŷn â’r sector y mae eich busnes yn gweithredu oddi mewn iddo. Mae dwy ffordd o nodi’r wybodaeth hon:

1. Teipiwch ddiwydiant yn y blwch testun *Search phrase* – er enghraifft ‘*manufacturing’* neu ‘*retail’* – yna dewiswch o’r opsiynau sy’n ymddangos o dan y blwch testun. Bydd y system yn lleoli eich diwydiant yn awtomatig o’r goeden ehangach.
2. Porwch y goeden drwy glicio ar bob un o’r saethau wrth benawdau’r diwydiannau – er enghraifft, *Accommodation* a *Food Services* – er mwyn ehangu’r opsiynau o dan y penawdau. Ticiwch y blwch ger bob diwydiant perthnasol. (Mae ticio pennawd diwydiant yn dethol bob un o’r diwydiannau o gan y pennawd hwnnw.)

Cliciwch ar **OK** pan fyddwch yn fodlon gyda’ch detholiad.

***Sawl aelod o staff ydych chi’n eu cyflogi?***

Mae’r trydydd cwestiwn yn gofyn i chi nodi sawl aelod o staff ydych chi’n eu cyflogi o’r opsiynau a roddir yn y ddewislen gwymp.

***Pa mor sefydledig yw eich busnes?***

Mae’r pedwerydd yn gofyn i chi nodi a ydych yn ystyried cychwyn busnes, wedi cychwyn busnes yn y flwyddyn ddiwethaf neu’n rhedeg busnes sefydledig.

***Ble mae’ch busnes wedi ei leoli?***

Mae’r pumed cwestiwn yn gofyn i chi nodi lle bydd y gweithgaredd yr ydych chi angen cyllid ar ei gyfer yn digwydd. O’r ddewislen, ticiwch y blwch ger bob lleoliad perthnasol. (Os hoffech chi weld yr holl gyllid sy’n berthnasol i Gymru, does dim angen i chi ddewis unrhyw leoliad.)

## Ynglŷn â’ch gofyniad cyllid

***Beth yw pwrpas y cyllid?***

Mae’r chweched cwestiwn yn gofyn i chi nodi’r prif bwrpas/bwrpasau bod arnoch chi angen y cyllid. Er enghraifft, gallai eich busnes fod angen cymorth ar gyfer gweithgareddau marchnata a hyrwyddo. Neu gallai fod arnoch chi angen cyllid i wneud gwaith ymchwil a datblygu cynnyrch, proses neu wasanaeth newydd. Mae dwy ffordd o nodi’r wybodaeth hon:

1. Teipiwch weithgaredd yn y blwch testun *search phrase* – er enghraifft, ‘*training’* neu ‘*marketing’ –* yna dewiswch o’r opsiynau sy’n ymddangos o dan y blwch testun. Bydd y system yn dod o hyd i’ch gweithgaredd yn awtomatig o’r goeden ehangach.
2. Porwch y goeden drwy glicio ar bob un o’r saethau ger penawdau’r gweithgareddau – er enghraifft, *Business Support* – er mwyn ehangu’r opsiynau o dan y penawdau. Ticiwch y blwch ger bob gweithgaredd perthnasol. (Mae ticio pennawd gweithgaredd yn dewis bob gweithgaredd dan y pennawd hwnnw.)

Cliciwch **OK** pan fyddwch yn fodlon gyda’ch dewis.

## Defnyddio’r adran Allweddair

Os ydych chi’n gwybod enw cronfa benodol neu os oes gennych chi thema neu bwnc penodol dan sylw wrth chwilio, efallai y byddwch yn ei gweld yn ddefnyddiol nodi un neu fwy o allweddeiriau. Ceisiwch osgoi ymadroddion cyffredin a thermau generig megis ‘*equipment’*, ‘*research’* neu ‘*training’* gan eu bod yn debygol o arwain at nifer uchel o ganlyniadau.

Bydd yr offeryn chwilio yn dod o hyd i gyllid pan fo unrhyw neu bob un o’r allweddeiriau a nodwyd yn ymddangos yn eu cyfanrwydd neu’n rhannol yn enw’r cyllid neu yn y wybodaeth am y cyllid

Cewch ddefnyddio’r allweddair ar ei ben ei hun fel chwiliad ar wahân neu ei gyfuno gydag unrhyw rai o’r cwestiynau chwilio.



## Cynhyrchu rhestr o ganlyniadau

Ar ôl i chi ateb y cwestiynau yr ydych chi eisiau eu hateb a/neu nodi’r allweddeiriau, cliciwch **Search now** ar waelod y dudalen a bydd eich canlyniadau’n ymddangos.

Rhagosodir y canlyniadau i gael eu rhestru yn ôl eu lleoliad daearyddol (Lleol i Genedlaethol). Fe welwch deitl bob cronfa, ynghyd â chrynodeb fer a golwg gyffredinol ar gwmpas, darparwr, gwerth mwyaf, dyddiad cau ceisiadau a statws y gronfa, fel bod modd i chi benderfynu’n gyflym a yw’r gronfa o ddiddordeb i chi.



Er mwyn gweld gwybodaeth gynhwysfawr am gronfa benodol, cliciwch ar ddolen y teitl. Bydd hyn yn agor gwybodaeth lawn am y gronfa, sy’n cynnwys manylion fel amcanion, pwy all wneud cais, sut i wneud cais, gwybodaeth gyswllt a dolenni defnyddiol.

# Defnyddio eich canlyniadau

Ar ôl i chi gynhyrchu’r rhestr o ganlyniadau perthnasol, byddwch yn cael yr opsiynau canlynol:

* **Filter your results** – yn ôl ffynhonnell ariannu, math o gyllid, ardal ddaearyddol a/neu statws cais.yn ôl ffynhonnell y cyllid, y math o gyllid, cwmpas daearyddol a/neu statws.
* **Sort your results** – yn nhrefn yr wyddor, yn ôl y dyddiad cau, ardal ddaearyddol (rhagosodiad), uchafswm gwerth, darparwr cyllid, statws cais a/neu fath o gyllid.

Nid oes cyfyngiad ar nifer y chwiliadau y cewch bori neu chwilio amdanynt – cliciwch ar ddolenni **Search for finance** uwch ben panel y canlyniadau chwilio er mwyn cychwyn ar chwiliad newydd.

**Pob lwc gyda’ch prosiect!**



 